వాయుగుండంగా మారనున్న అల్పపీడనం... తెలంగాణకు భారీ వర్ష సూచన | ap7am
వాయుగుండంగా మారనున్న అల్పపీడనం... తెలంగాణకు భారీ వర్ష సూచన
10-10-2020 Sat 16:37
రాగల 24 గంటల్లో బలపడే అవకాశం
తెలంగాణలో మూడ్రోజుల పాటు వర్షాలు
ఈ నెల 14న మరో అల్పపీడనం!
తూర్పు మధ్య బంగాళాఖాతంలో ఏర్పడిన అల్పపీడనం రాగల 24 గంటల్లో వాయుగుండంగా మారనుందని హైదరాబాద్ వాతావరణ కేంద్రం వెల్లడించింది. అల్పపీడనానికి అనుబంధంగా ఉపరితల ఆవర్తనం కొనసాగుతోందని, తెలంగాణలో రాగల మూడ్రోజుల్లో భారీ వర్షాలు పడతాయని వివరించింది.
ఉమ్మడి వరంగల్, కరీంనగర్, ఆదిలాబాద్ జిల్లాల్లో కొన్ని ప్రాంతాల్లో భారీ వర్షాలు కురుస్తాయని అధికారులు తెలిపారు. సూర్యాపేట, ఖమ్మం జిల్లాల్లో ఒకట్రెండు ప్రాంతాల్లో భారీ వర్షాలు పడే అవకాశముందని పేర్కొన్నారు.
రేపు, ఎల్లుండి ఒకట్రెండు ప్రాంతాల్లో భారీ నుంచి అతి భారీ వర్షాలు పడొచ్చని వివరించారు. గత 24 గంటల్లో తెలంగాణ వ్యాప్తంగా తేలికపాటి జల్లులు కురిశాయని హైదరాబాద్ వాతావరణ కేంద్రం తన నివేదికలో వెల్లడించింది. కాగా, ఈ నెల 14న అండమాన్ సముద్రంలో అల్పపీడనం ఏర్పడే అవకాశాలు ఉన్నాయి. ఇది క్రమంగా తుపానుగా రూపాంతరం చెంది ఒడిశా తీరం దాటుతుందని అంచనా వేస్తున్నారు.
vaayugundamgaa maaranunna alpapeedanam... telangaanaku bhari varsha suuchana | ap7am
vaayugundamgaa maaranunna alpapeedanam... telangaanaku bhari varsha suuchana
10-10-2020 Sat 16:37
raagala 24 gantallo balapade avakaasam
telamgaanalo moodrojula paatu varshaalu
ee nela 14na maro alpapeedanam!
thoorpu madhya bangaalaakhaatamlo erpadina alpapeedanam raagala 24 gantallo vaayugundamgaa maaranundani hyderabad vaataavarana kendram velladinchindi. alpapeedanaaniki anubandhamgaa uparitala aavartanam konasagutondani, telamgaanalo raagala moodrojullo bhari varshaalu padataayani vivarinchindi.
ummadi varangal, karinnagar, adilabad jillaallo konni praantaallo bhari varshaalu kurustaayani adhikaarulu telipaaru. suryapeta, khammam jillaallo okatrendu praantaallo bhari varshaalu pade avakaasamundani perkonnaru.
repu, ellundi okatrendu praantaallo bhari nunchi athi bhari varshaalu padochani vivarinchaaru. gatha 24 gantallo telamgaana vyaaptamgaa telikapati jallulu kurisaayani hyderabad vaataavarana kendram tana nivedikalo velladinchindi. kaga, ee nela 14na andaman samudramlo alpapeedanam erpade avakaasaalu unnaayi. idhi kramangaa tupaanugaa roopaantaram chendi odisa teeram daatutundani anchana vestunnaru.